CELEX: 62011TA0195
Language: el
Date: 2015-03-18 00:00:00
Title: Υπόθεση T-195/11, T-458/11, T-448/12 και T-41/13: Απόφαση του Γενικού Δικαστηρίου της 18ης Μαρτίου 2015 — Cahier κ.λπ. κατά Συμβουλίου και Επιτροπής (Εξωσυμβατική ευθύνη — Απαγόρευση οι παραγωγοί οίνου προερχόμενου από ποικιλίες διπλής χρήσεως να προβαίνουν οι ίδιοι σε απόσταξη ποσοτήτων οίνου προερχομένων από ποικιλίες διπλής χρήσεως παραχθεισών καθ’ υπέρβαση της ποσότητας που οινοποιείται συνήθως — Εφαρμογή της ρυθμίσεως αυτής από τις εθνικές αρχές)

4.5.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 146/34
            
         Απόφαση του Γενικού Δικαστηρίου της 18ης Μαρτίου 2015 — Cahier κ.λπ. κατά Συμβουλίου και Επιτροπής
   (Υπόθεση T-195/11, T-458/11, T-448/12 και T-41/13) (1)
   
   ((Εξωσυμβατική ευθύνη - Απαγόρευση οι παραγωγοί οίνου προερχόμενου από ποικιλίες διπλής χρήσεως να προβαίνουν οι ίδιοι σε απόσταξη ποσοτήτων οίνου προερχομένων από ποικιλίες διπλής χρήσεως παραχθεισών καθ’ υπέρβαση της ποσότητας που οινοποιείται συνήθως - Εφαρμογή της ρυθμίσεως αυτής από τις εθνικές αρχές))
   (2015/C 146/45)
   Γλώσσα διαδικασίας: η γαλλική
   
      Διάδικοι
   
   
      Ενάγοντες: Jean-Marie Cahier (Montchaude, Γαλλία) και οι λοιποί προσφεύγοντες των οποίων τα ονόματα παρατίθενται σε παράρτημα στην απόφαση (εκπρόσωπος: C.-É. Gudin, δικηγόρος)
   
      Εναγόμενοι: Συμβούλιο της Ευρωπαϊκής Ένωσης (εκπρόσωποι: στις υποθέσεις T-195/11 και T-458/11, αρχικώς É. Sitbon και P. Mahnič Bruni, στη συνέχεια É. Sitbon και S. Barbagallo, στην υπόθεση T-448/12, αρχικώς E. Karlsson και É. Sitbon, στη συνέχεια E. Karlsson και A. Westerhof Löfflerová και, τέλος, E. Karlsson και S. Barbagallo και, στην υπόθεση T-41/13, S. Barbagallo και E. Karlsson)· και Ευρωπαϊκή Επιτροπή (εκπρόσωποι: στην υπόθεση T-195/11, αρχικώς D. Bianchi, B. Schima και M. Vollkommer, στη συνέχεια D. Bianchi και B. Schima, στην υπόθεση T-458/11, B. Schima, στην υπόθεση T-448/12, I. Galindo Martin και B. Schima και, στην υπόθεση T-41/13, αρχικώς A. Marcoulli και B. Schima, στη συνέχεια D. Bianchi, B. Schima και A. Marcoulli)
   
      Αντικείμενο
   
   Αιτήματα αποζημιώσεως για τη βλάβη που οι ενάγοντες υποστηρίζουν ότι υπέστησαν ως αποτέλεσμα των διώξεων και των εις βάρος τους καταδικαστικών αποφάσεων στη Γαλλία, για τον λόγο ότι δεν είχαν συμμορφωθεί, κατά τη διάρκεια διαφόρων αμπελουργικών περιόδων, προς τον μηχανισμό υποχρεωτικής αποστάξεως που θεσπίστηκε με το άρθρο 28 του κανονισμού (ΕΚ) 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς (ΕΕ L 179, σ. 1), και ετέθη σε εφαρμογή με τον κανονισμό (ΕΚ) 1623/2000 της Επιτροπής της 25ης Ιουλίου 2000, για τον καθορισμό των όρων εφαρμογής του κανονισμού 1493/1999 όσον αφορά τους μηχανισμούς της αγοράς (ΕΕ L 194, σ. 45).
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Συνεκδικάζει τις υποθέσεις Τ-195/11, Τ-458/11, Τ-448/12 και Τ-41/13 για την έκδοση της παρούσας αποφάσεως.
            
         
               2)
            
            
               Απορρίπτει τις αγωγές.
            
         
               3)
            
            
               Καταδικάζει τον Jean-Marie Cahier και τους λοιπούς προσφεύγοντες των οποίων τα ονόματα περιλαμβάνονται στο παράρτημα στα δικαστικά τους έξοδα σχετικά με την κύρια διαδικασία, καθώς και στα δικαστικά έξοδα του Συμβουλίου της Ευρωπαϊκής Ένωσης και της Ευρωπαϊκής Επιτροπής.
            
         
               4)
            
            
               Καταδικάζει τον Jean-Marie Cahier και τους λοιπούς προσφεύγοντες στην υπόθεση Τ-195/11 στα δικαστικά τους έξοδα σχετικά με τη διαδικασία των ασφαλιστικών μέτρων στην υπόθεση Τ-195/11 R.
            
         
               5)
            
            
               Η Γαλλική Δημοκρατία φέρει τα δικαστικά της έξοδα.
            
         
      (1)  EE C 173 της 11.6.2011.